Yair Lapid

Yair Lapid (født 1963) er en israelsk politiker. Han er leder og grunnlegger av partiet Yesh Atid, som ble det nest største i valget i Israel 2013. Yesh Atid ble startet i 2012. Han har tidligere arbeidet som journalist og TV-programleder.

Lapid var finansminister fra 15. mars 2013 til 4. desember 2014. I sin første tale til Knesset havnet han i en ordkrig med ultra-ortodokse representanter, som blant annet lurte på hvorfor han postet et innlegg på Facebook under sabbaten. I det foreløpige budsjettet kuttet Lapid mye i poster som gikk til ultra-ortodokse institusjoner.Yair Rosenberg (29. april 2013): Yair Lapid Spars with Ultra-Orthodox. Tablet.Kenneth O. Bakken (23. april 2013): - Ultra-ortodokse eier ikke landet alene. Med Israel for fred.

Den 2. juni 2021 bekjentgjorde Lapid at opposisjonspartiene hadde blitt enige om en regjeringsavtale som ville gjøre slutt på Benjamin Netanyahus regjeringstid.Israel: Her gjør de det få trodde var mulig. NRK. Besøkt 3. juni 2021 Lapid var utenriksminister og visestatsminister mens Naftali Bennett var statsminister til 30. juni 2022 og overtok som statsminister 1. juli 2022. 

Yair Lapid er sønn av Tommy Lapid, som blant annet var visestatsmininister i 2003–04.

 Referanser 

 Eksterne lenker 
 Profil på Knessets nettsider.


Kategori:Israelske finansministre
Kategori:Israelske utenriksministre
Kategori:Israelske statsministre
Kategori:Israelske journalister
Kategori:Personer fra Tel Aviv